**Szentendre Város Önkormányzat Képviselő-testületének**

**28/2016. (XI.21.) önkormányzati rendelete**

**Szentendre Város Önkormányzat Képviselő-testületének az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 34/2003. (VI.18.) Önk. sz. rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdés a) pontja, valamint a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében és 143. § (4) bekezdés i) pontjában kapott felhatalmazás alapján Szentendre Város Önkormányzat Képviselő-testületének az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 34/2003. (VI.18.) Önk. sz rendeletének módosításáról az alábbiakat rendeli el:

**1. §** Szentendre Város Önkormányzat Képviselő-testületének az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 34/2003.(VI.18.) Önk. sz. rendelete (a továbbiakban: Rendelet) az alábbi 9. címmel és 26/A-26/C §-okkal egészül ki**:**

*„****9. cím***

***Vagyonkezelői jog***

***26/A. §***

1. *A Képviselő-testület az önkormányzati közfeladatok hatékonyabb ellátása érdekében, a közfeladat átadásához kapcsolódóan az önkormányzat tulajdonában lévő törzsvagyonra és üzleti vagyonra az átvevő jogi személyt vagy jogi személyiséggel nem rendelkező szervezetet megillető vagyonkezelői jogot létesíthet.*
2. *Az önkormányzati vagyon kezelője csak az Nvtv. 3. § (1) bekezdés 19. pontjában meghatározott szervezet lehet.*
3. *Vagyonkezelői jogot az önkormányzati közfeladat átadásához kapcsolódóan ellenérték fejében vagy ingyenesen lehet megszerezni és gyakorolni. Az ingyenesség vagy visszterhesség megállapítása során az adott vagyontárgy rendeltetését, a közfeladat ellátásához való szükségességét, a működtetés költségeit és a vagyonelem értékét, műszaki állapotát figyelembe véve kell eljárni.*
4. *Költségvetési szervvel vagyonkezelési szerződés értékhatárra tekintet nélkül versenyeztetés nélkül köthető.*
5. *Törvény alapján kijelöléssel létrejött vagyonkezelői jog részletes szabályait rendező vagyonkezelési szerződésre e cím rendelkezéseit megfelelően alkalmazni kell.*

***26/B. §***

1. *Az önkormányzati vagyon kezelője a kezelésbe vett vagyonnal a vonatkozó jogszabályok, valamint a vagyonkezelési szerződés keretei között szabadon gazdálkodhat. A vagyonkezelőt jogszabály eltérő rendelkezésének hiányában megilletik a tulajdonos jogai és terhelik a tulajdonos kötelezettségei azzal, hogy a vagyont nem idegenítheti el, továbbá – törvényben meghatározott kivételekkel – nem terhelheti meg, biztosítékul nem adhatja, azon osztott tulajdont nem létesíthet, illetve a vagyonkezelői jogot harmadik személyre nem ruházhatja át.*
2. *A vagyonkezelő a jogszabályokban meghatározott kötelezettségein túl köteles:*
3. *a rábízott vagyont biztosítani,*
4. *a vagyon fenntartásával, üzemeltetésével, karbantartásával kapcsolatos feladatokat ellátni,*
5. *az önkormányzati vagyonnal kapcsolatos nyilvántartási és adatszolgáltatási kötelezettséget teljesíteni.*
6. *A vagyonkezelő a vagyonkezelésbe adott vagyonra vonatkozóan a vagyonkezelési szerződése lejáratánál hosszabb időtartamra szóló kötelezettséget csak az önkormányzat előzetes, írásbeli hozzájárulásával vállalhat.*
7. *A vagyonkezelési szerződésnek tartalmaznia kell:*
8. *a vagyonkezelő által ellátandó önkormányzati közfeladat és az ellátható egyéb tevékenységek meghatározását,*
9. *a vagyonkezelő által, feladatai ellátásához közreműködők igénybevételére vonatkozó szabályokat,*
10. *a vagyonkezeléssel érintett vagyon pontos meghatározását és értékét,*
11. *a vagyon felújításáról, pótlólagos beruházásról legalább a vagyoni eszközök elszámolt értékcsökkenésének megfelelő mértékben történő gondoskodásra, illetőleg e célokra az értékcsökkenésnek megfelelő mértékű tartalék képzésére vonatkozó rendelkezéseket,*
12. *a vagyonkezelői jog megszerzésének ellenértékét, illetve az ingyenesség tényét,*
13. *a vagyonkezelésbe vett vagyon tekintetében az önkormányzati vagyonnal kapcsolatos nyilvántartási és adatszolgáltatási kötelezettségek teljesítésének módját és formáját,*
14. *a vagyonkezelési szerződés időtartamát,*
15. *a szerződés megszűnésének eseteit,*
16. *az ingatlan-nyilvántartási rendelkezéseket, az ezzel kapcsolatos költségek viselését.*

***26/C. §***

1. *Az önkormányzat a vagyonkezelésbe adott önkormányzati vagyonnal való gazdálkodást, a közfeladat ellátását évente ellenőrzi.*
2. *Az ellenőrzéshez a vagyonkezelő éves beszámolót köteles készíteni, melynek tartalmaznia kell az általa kezelt vagyonra vonatkozó vagyonkimutatást.*
3. *A vagyonkezelés ellenőrzése során ellenőrizni kell, hogy a vagyonkezelő megfelelően gondoskodott*
4. *a vagyontárgy értékének megőrzéséről,*
5. *a vagyontárgy állagának megóvásáról, üzemképes állapotának fenntartásáról,*
6. *egyéb vállalt kötelezettségeiről.*
7. *A vagyonkezelő az éves beszámolót a következő naptári év március 1. napjáig köteles elkészíteni, melyet a Képviselő-testület hagy jóvá.”*

**2. §** A Rendelet 24. § (2) bekezdése helyébe az alábbi rendelkezés lép:

*„*Önkormányzati vagyon értékesítése vagy hasznosítása esetén pályázatot kell kiírni akkor, ha a várható értékesítési, illetve hasznosítási ellenértéknek, ingatlancsere esetén az értékkülönbözetnek, telek kiegészítés esetén a keletkezett értéktöbbletnek az e rendelet ***27. § (4)*** bekezdés szerint számított összege a 20 millió forintot meghaladja.”

**3. §** (1) Jelen rendelet a kihirdetést követő napon lép hatályba, és az azt követő napon hatályát veszti.

 (2) A rendelet kihirdetéséről a jegyző gondoskodik.

Szentendre, 2016. november 17.

**Verseghi-Nagy Miklós dr. Gerendás Gábor**

 polgármester jegyző

**Záradék:**

Jelen rendelet 2016. november 21-én került kihirdetésre.

**dr. Gerendás Gábor**

 jegyző